open-index/open-wikipedia-markdown huggingface dataset:
Josip Jiránek

**Josip Jiránek** (24. mart 1855 - 9. januar 1940) bio je kompozitor i dirigent, rođen u Pragu, Austrijsko Carstvo (danas Češka). Diplomirao je na Praškom konzervatoriju. U Banjoj Luci boravio je od septembra 1929. do 1938, gdje je djelovao kao kapelnik garnizonskog orkestra i dirigent orkestra Narodnog pozorišta.

## Biografija 
Kao dirigent, učestvovao je u postavljanju muzičkih komada, a za neke od njih i sam je komponovao muziku. Bio je i horovođa *"Muslimanskog pjevačkog društva Gajret"*, kao i *"Jugoslavenskog muslimanskog pjevačkog društva Sloga*". U društvu Gajret formirao je ženski hor od oko 30 mladih muslimanki, ali je hor s vremenom prestao s radom. Po dolasku u Banju Luku, Jiránek je preuzeo hor "Sloga", koji je pod njegovim vodstvom znatno napredovao, izvodeći djela kompozitora poput: Emila Adamiča, Emanuela Aloysa Förstera, Davida Jenkinsa, S. Lžićara, Charlesa Gounoda, Pavela Křížkovskog i Stevana Mokranjca. Sa horom "Sloga" imao je brojne nastupe, a neki od značajnijih koncerata održani su 4. novembra 1933. i januara 1936. u hotelu Palas, te u Narodnom pozorištu 1937, kada je izvedeno djelo *"Venkovské obrázky"* za klavir, harmoniju i gudače češkog kompozitora Jana Malata. Jiránek je tada imao ključnu ulogu u improvizovanom ansamblu, svirajući na klaviru.

Često je nastupao i kao klavirski pratilac i solista. Zabilježen je njegov nastup s vojnom muzikom 9. marta 1933. na umjetničkoj večeri Crvenog krsta u Narodnom pozorištu Banje Luke. Josip Jiránek je umro u Brnu 1940. (Vinkovcima 1943.)

## Djela 
### Komadi s pjevanjem 
* *Crvenkapica* – tekst: Vladimir Nazor, premijera: 25. decembra 1931.
* *Mala* *Birag* – tekst: Arnaldo Fraccaroli, premijera: 7. oktobra 1933.
* *Florentinski šešir* – tekst: Eugene Lebiche, premijera: 22. novembra 1933.
* *Rkač* – tekst: Petar P. Pecija, premijera: 5. decembra1934.
* *Junačina Grujo* – tekst: Milica Stojanović-Vlatković, premijera: 30. januara 1933.
* *Iz našeg vilajeta* – tekst: Milorad Kostić, premijera: 30.oktobra 1936.

### Za vojni orkestar 
* Jugoslavijanske melodije – 8 brojeva

### Za klavir solo 
* Noveleta – premijera: 4. novembra 1936. na koncertu JMPD Sloga u Banjoj Luci

## Izvori 
Kategorija:Jugoslavenski kompozitori
Kategorija:Jugoslavenski dirigenti
Kategorija:Rođeni 1855.
Kategorija:Umrli 1940.
Kategorija:Biografije, Prag
Svjetsko prvenstvo u biatlonu 2025.

**Svjetsko prvenstvo u biatlonu 2025.** održano je od 12. do 23. februara 2025. u švicarskom Lenzerheideu, koji nikad prije nije bio domaćin prvenstva. Takmičari su nastupili u 12 utrka (sprint, potjera, pojedinačno, masovni start i štafeta), uključujući i mješovitu te pojedinačnu mješovitu štafetu.

Utrke nisu bodovane za tu sezonu Svjetskog kupa.

## Raspored 
*Satnica je po lokalnom vremenu (UTC+1).*

## Muškarci 
### Osvajači medalja 
## Žene 
### Osvajači medalja 
## Mješovito 
### Osvajači medalja 
## Pojedinačne medalje 
## Reference 
## Vanjski linkovi 
* Rezultati na *biathlonresults.com* 

2025.
*
Kategorija:2025. u Švicarskoj
Kategorija:2025. u biatlonu
Kategorija:Sportska takmičenja u Švicarskoj
Kategorija:Biatlon u Švicarskoj
Aleksije Radan

**Aleksije Radan** (Sarajevo, 1. april 1932. - Sarajevo, 16. juni 2002.) bio je jugoslavenski i bosanskohercegovački klarinetist i muzički pedagog.

## Biografija 
Radan je studij klarineta započeo u Sarajevu, a diplomirao u Beogradu u klasi čuvenog klarinetista i profesora Brune Baruna. Nekoliko godina je bio član orkestra Sarajevske opere i Sarajevske filharmonije, a bio je i član Simfonijskog orkestra RTV Sarajevo. Karijeru muzičkog pedagoga započinje najprije kao asistent 1963. godine na Muzičkoj Akademiji u Sarajevu, a zatim je stekao zvanje docenta 1969., zvanje vandrednog profesora 1974. i zvanje redovnog profesora 1980. Studije i akademski put kao nastavik klarineta i metodike klarineta je nadopunjavao studijskim putovanjima u Pragu, Parizu, Londonu, Moskvi i Budimpešti.

Koncertnom djelatnošću se aktivno počeo baviti od 1963. od kada je priredio niz koncerata i snimao za potrebe muzičkog programa RTV Sarajevo. Opus njegovog muzičkog repertoara broji oko 90 djela. Značajni su njegovi tematski koncerti djela francuskih kompozitora, a na repertoaru je imao i brojna djela savremenih jugoslavenskih i bosanskohercegovačkih kompozitora. Njegovu pedagošku djelatnost upotpunjuje i osmišljavanje instruktivnih djela "*Zbirke 12 etida za klarinet*" i uputstava o sviranju na klarinetu uobličenih u "*Metodici klarineta*". Dragana Paradžik, Rajmund Likić, Antun Vezilić, Barat Lasl, Tomislav Karač, njegov asistent Zoran Mitrušić, zatim Zdravko Zrnić, Emir Nuhanović, Vedran Tuce.

Umro je 16. juna 2002. u Sarajevu.

## Reference 
Kategorija:Rođeni 1932.
Kategorija:Umrli 2002.
Kategorija:Biografije, Sarajevo
Kategorija:Muzička akademija u Sarajevu
Kategorija:Bosanskohercegovački klarinetisti
Kategorija:Bosanskohercegovački muzičari
Alfred Pordes

**Alfred Pordes** bio je bosanskohercegovački kompozitor i dirigent jevrejskog porijekla, rođen u Sarajevu 14. septembra 1907. godine. Prve časove violine pohađao je u Muzičkom zavodu kod profesora Suzina u Sarajevu. Pored rodnog grada, značajno je djelovao i na prostorima današnje Srbije i Crne Gore. Studij kompozicije i dirigovanja završio je 1928. godine u Zagrebu, u klasi F. Lhotke.

## Biografija 
Nakon završenog školovanja, postao je horovođa Jevrejskog pjevačkog društva *"La Lira"* i dirigent orkestra Narodnog pozorišta u Sarajevu. Značajan trenutak u njegovoj karijeri desio se 11. aprila 1929. godine, kada je dirigovao operom *Madame Butterfly* G. Puccinija i Beogradske opere, gdje je izvodio gotovo čitav standardni operni repertoar. Također, 7. februara 1932. godine u Splitu je dirigovao operetom *Lijepa Jelena* J. Offenbacha. Bilo je predviđeno da Beogradska opera u Narodnom pozorištu u Sarajevu izvede opere *Faust, Traviata, Jenůfa, Četiri grubijana, Seviljski berberin, Boemi i Balet, te Đavo i seljak*. Dirigenti su bili direktor Beogradske opere *Lovro* *Matačić* i *Alfred Pordes.*

Ubijen je u koncentracionom logoru Jasenovac. Godine 1942. najistaknutiji zagrebački muzičari i likovni umjetnici zauzeli su se za njega, potpisujući peticiju za njegov spas. Potpise je prikupila njegova sestrična Wanda Stern čim je saznala da su Pordes i njegova supruga Erna R. Finci uhvaćeni u Sarajevu dok su bježali iz Beograda. Datum njegovog stradanja u Jasenovcu nije poznat.

## Djela 
Operete: U jednom činu *Contesa Violeta, Mis Ganimed* (19.10.1929), na tekst Freda Angermajera (preveo S. Steg), „prva originalna domaća opereta“ (LEŠIĆ 1976: 26), *Bosanska ljubav* (tekst Blanka Chudoba), u tri čina i 6 slika *Janja* (tekst Max Bertuch, muzika A. P. Srećković), *Plavi leptir,* klavirski izvod štampan u „Verlag Maja Albini“ (Zagreb, 1938); Opera: u četiri čina *Jesenja bura* (Tekst Ivo Vojnović); Balet: *Oganj u planini* („na motive makedonskog folklora“, MELZ, 3: 111); Komade s pjevanjem: *Nusrudin-hodžina čudesa*, *U cvetnoj Španiji, Nevernica*, komedija u jednom činu.

## Reference 
## Vanjski linkovi 
Kategorija:Bosanskohercegovački dirigenti
Kategorija:Biografije, Sarajevo
Kategorija:Umrli 1941.
Kategorija:Rođeni 1907.
Svjetsko prvenstvo u biatlonu 2024.

**Svjetsko prvenstvo u biatlonu 2024.** održano je od 7. do 18. februara u češkom zimskom centru Nové Město na Moravě, kojem je to bilo drugo domaćinstvo; prvo je bilo 2013. Održano je 12 utrka (sprint, potjera, pojedinačno, masovni start i štafeta), uključujući i mješovitu te pojedinačnu mješovitu štafetu.

Utrke nisu bodovane za tu sezonu Svjetskog kupa.

## Raspored 
*Satnica je po lokalnom vremenu (UTC+1).*

## Muškarci 
### Osvajači medalja 
### Bilans medalja 
## Žene 
### Osvajači medalja 
### Bilans medalja 
## Mješovito 
### Osvajači medalja 
### Bilans medalja 
## Tabela medalja 
### Pojedinci 
### Države 
## Reference 
## Vanjski linkovi 
* Rezultati na *BiathlonResults.com* 

2024.
*
Kategorija:2024. u Češkoj
Kategorija:2024. u biatlonu
Kategorija:Sportska takmičenja u Češkoj
Kategorija:Biatlon u Češkoj
Michelle Yeoh

**Yeoh Choo Kheng**  (), profesionalno poznata kao **Michelle Yeoh**, malezijska je glumica. Dobitnica je raznih priznanja, uključujući Oscara i Zlatni globus. Poznata kao **Michelle Khan** u svojim ranim filmovima, stekla je slavu 1980-ih i 1990-ih nakon što je glumila u hongkonškim akcijskim filmovima i filmovima o borilačkim vještinama gdje je izvodila vlastite vratolomije. Ove uloge su uključivale *Yes, Madam* (1985), *Veličanstveni ratnici* (1987), *Policijska priča 3* (1992), *The Heroic Trio*, *Majstor Tai-Chija* (obe 1993) i *Wing Chun* (1994).

Nakon preseljenja u Sjedinjene Države, stekla je međunarodno priznanje glumeći u filmu o James Bondu *Sutra nikad ne umire* (1997) i u filmu o borilačkim veštinama Anga Leeja *Tigar i zmaj* (2000); potonji joj je donio nominaciju za BAFTA nagradu za najbolju glumicu u glavnoj ulozi. Njena holivudska karijera napredovala je ulogama u *Sjećanja jedne gejše* (2005), *Sunce* (2007) i *Mumija: Grobnica zmajskog cara* (2008). Nastavila je da glumi u Hong Kongu i kineskoj kinematografiji, glumeći u filmovima *Prava legenda*, *Carstvo ubojica* (oba iz 2010), *Tigar i zmaj: Mač sudbine* (2016) i *Master Z: Ip Man Legacy* (2018). Godine 2011. glumila je Aung San Su Kyi u britanskom biografskom filmu *Aung San Suu Kyi: istinita priča*.

Glumila je u sporednim ulogama u romantičnim komedijama *Suludo bogati Azijci*  (2018) i *Last Christmas* (2019), kao i u Marvel filmskom filmu *Shang-Chi i legenda o deset prstenova* (2021) i televizijskoj seriji Zvjezdane staze: Discovery (2017–2020). Njen rad na glasovnoj glumi uključuje *Kung Fu Panda 2* (2011), *Malci 2: Kako je Gru postao Gru* (2022) i *Transformers: Uspon zvijeri* (2023). Za glavnu ulogu Evelyn Quan Wang u filmu *Sve u isto vrijeme* (2022), osvojila je Oscara za najbolju glumicu, postavši prva Azijatkinja[a] koja je osvojila ovu kategoriju i prva Malezijka koja je osvojila Oscara. Od tada je igrala u filmu misterije *Ubistvo u Veneciji* (2023) i muzičkom fantastičnom filmu *Zlica* (2024).

Internet stranica za prikupljanje filmskih recenzija Rotten Tomatoes ju je 2008. svrstala za najveću akcionu heroinu svih vremena. Godine 1997. People ju je  izabrao za jednu od "50 najljepših ljudi na svijetu", a 2009. isti magazin ju je uvrstio među "35 ekranskih ljepotica svih vremena". Godine 2022. Time ju je proglasio jednom od 100 najutjecajnijih ljudi svijeta na svojoj godišnjoj listi i ikonom godine. Godine 2024. dobila je Predsjedničku medalju slobode.

## Filmografija 
### Film 
## Reference 
## Vanjski linkovi 
* 

Kategorija:Rođeni 1962.
Kategorija:Živi ljudi
Kategorija:Biografije, Ipoh
Kategorija:Malezijske glumice
Kategorija:Oscar za najbolju glavnu žensku ulogu
Kategorija:Zlatni globus za najbolju glumicu – komedija ili mjuzikl
Roberta Fiandino

**Roberta Fiandino**, rođena 17. oktobra 1985. u Cuneu, je nekadašnja italijanska biatlonka.

## Karijera 
### Olimpijske igre 
Roberta Fiandino je samo jednom nastupila na Zimskim olimpijskim igrama i to na ZOI 2010. Najbolji rezultat u pojedinačnim disciplinama bilo joj je 72-o mjesto na ZOI 2010. u utrci na 7,5&nbsp;km, kada je sa zaostatkom od 3:16.0&nbsp;min i četiri promašaja bila sporija od slovačke biatlonke Anastasiye Kuzmine. U štafetnim takmičenjima na ZOI 2010. u štafeti s Michelom Ponzom, Karin Oberhofer i Katjom Haller ostvarila je svoj najbolji rezultat osvajanjem desetog mjesta sa zaostatkom od 3:17.9&nbsp;min iza pobjedničke ruske štafete u sastavu: Svjetlana Slepcova, Ana Bogali, Olga Medvedceva i Olga Zajceva.

### Svjetska prvenstva 
Roberta Fiandino je nastupila na četiri Svjetska prvenstva od SP 2007. do SP 2011, ali nije osvojila ni jednu medalju. Najbolji plasman u pojedinačnim utrkama su joj dva 15-a mjesto: na SP 2008. u švedskom Östersundu u utrci na 15&nbsp;km, kada je s tri promašaja i zaostatkom od 5:56.71&nbsp;min bila sporija od pobjednice Jekaterine Jurjeve, koja je završila utrku bez promašaja. U ekipnim disciplinama najbolji joj je plasman bilo peto mjesto na SP 2008. u mješovitoj štafeti s Michelom Ponza, Reneom Laurent Vuillermozom i Christianom de Lorenzijem s 1:24.9&nbsp;min zaostatka iza pobjedničke njemačke štafete u sastavu: Sabrina Buchholz, Magdalena Neuner, Andreas Birnbacheri Michael Greis.

### Svjetski kup 
Prvi nastup Fiandino u Svjetskom kupu bio je u sezoni 2005/06. Na prvom nastupu u njemačkom Ruhpoldingu 11. januara 2006. u utrci štafete s Michelom Ponza, Nathalie Santer i Katjom Haller je osvojila 11-o mjesto. Najbolji rezultat joj je 16-o mjesto 22. januara 2009. u utrci na 7,5&nbsp;km u sezoni 2008/09, bez promašaja i zaostatkom od 57.8&nbsp;s iza pobjednice Tore Berger. U ekipnim utrkama najbolji rezultat joj je peto mjesto u štafeti u sezoni 2010/11. u Antholzu 22. januara 2011. s Michelom Ponza, Karin Oberhofer i Katjom Haller.

## Prestanak karijere 
Aktivnim bavljem biatlonom prestala se baviti 2015. godine

## Nagrade 
## Privatni život 
## Napomene 
## Vanjski linkovi 
* 
* 

## Reference 
Kategorija:Rođeni 1985.
Kategorija:Biografije, Cuneo
Kategorija:Italijanski biatlonci
Kategorija:Biatlonci na Zimskim olimpijskim igrama 2010.
Kategorija:Italijanski olimpijci u biatlonu
137 (broj)

**137 (sto trideset sedam)** je prirodan broj koji se nalazi između brojeva 136 i 138.

137 je neparan trocifreni broj.

Zbir cifara ovog broja je 11

Proizvod cifara ovog broja je 21

Kvadrat od 137 je 18769

Dva poluprečnika za podjelu kruga prema zlatnom omjeru daje ugao 137,51° (zlatni ugao) i 222°   tako da je 137 najveći cijeli broj mynji od njega.

Peti  harmonijski  broj je  137/60

Prvi put ga je 1916. godine otkrio fizičar Arnold Sommerfeld

Decenijama prije toga pojavljivao u jednaćijama

Krije se u formulama koje opisuju svjetlost i materiju, i upravlja svime od najmanjeg atoma vodonika  do formiranja zvijezda.

Za svijet fizike, 137 je sinonim za konstantu fine strukture. Ova konstanta, predstavljena kao otprilike 1/137,03599913, prema *Nacionalnom institutu za standarde i tehnologiju*, mjeri snagu elektromagnetne sile.

Eisensteinov prost broj bez imaginarnog dijela i realnog dijela oblika 3n-1

3*46-1= 137

jednak je zbiru kvadrata

11^2 +4^2=121+16=137

4^3+ 3^4 -2^3= 64+81-8= 137

jak prost u smislu da je veći od aritmetičke sredine njegova dva susjedna prosta broja 

strogo nepalindromski broj

U decimalnom zapisu, 1/137 = 0,00729927, tako da je njegova vrijednost perioda palindromska i ima dužinu  8

5! + 4! - 3! - 2! + 1!= 137

Pitagorin prost broj: prost broj oblika 4 n + 1

4 n + 1=4*34+1= 137

## Reference 
Kategorija:Cijeli brojevi
Sofia Domeij

**Sofia Domeij** rođena 22. oktobra 1976. u Hudiksvallu je nekadašnja švedska biatlonka i nordijska skijašica-trkačica.

## Karijera 
### Olimpijske igre 
Domeij je samo jednom nastupila na Zimskim olimpijskim igrama i to na ZOI 2010. Najbolji rezultati u pojedinačnim disciplinama su joj dva 40-mjesta: u utrci na 7,5&nbsp;km, kada je sa zaostatkom od 1:59.4&nbsp;min i jednim promašajem bila sporija od slovačke biatlonke Anastasiye Kuzmine; te u utrci potjere, kada je sa zaostatkom od  4:07.8&nbsp;min i dva promašaja bila sporija od njemačke biatlonke Magdalene Neuner. U štafetnim takmičenjima nije nastupala.

### Svjetska prvenstva 
Nastupila je na tri Svjetska prvenstva od SP 2007. do SP 2009, ali nije osvojila ni jednu medalju. Najbolji rezultat joj je 22-o mjesto na SP 2007. u utrci na 7,5&nbsp;km, kada je s dva promašaja i 1:23.6&nbsp;min zaostataka bila iza pobjednice Magdalene Neuner. U ekipnim takmičenjima najbolji joj je rezultat peto mjesto na SP 2009. u štafeti s Helenom Ekholm, Annom Carin Zidek i Annom Marijom Nilsson.

### Svjetski kup 
#### Biatlon 
Prvi nastup u takmičenjima Svjetskog kupa u biatlonu Domeij je imala u sezoni SK 2004/05. u švedskom Östersundu 26. novembra 2005. kada je u utrci na 7,5&nbsp;km osvojila 96-o mjesto. U sezoni SK 2007/08. ostvarila je najbolji plasman u pojedinačnoj konkurenciji 28. februara 2008. u utrci na 7,5&nbsp;km kada je s jednim promašajem i zaostatkom od 1:01.2&nbsp;min osvojila deseto mjesto iza pobjednice Magdalene Neuner. U ekipnim takmičenjima najbolji joj je rezultat drugo mjesto u sezoni SK 2008/09. 14. januara 2009. u Ruhpoldingu u utrci štafete s Helenom Jonsson, Anna-Carin Olofsson-Zidek i Annom Marijom Nilsson.

#### Skijaško trčanje 
#### Švedska prvenstva 
## Napomene 
## Reference 
## Vanjski linkovi 
* 
* 
* 
* Zvanična banka podataka IBU-a

Kategorija:Rođeni 1976.
Kategorija:Živi ljudi
Kategorija:Biografije, Hudiksvall
Kategorija:Švedski biatlonci
Kategorija:Švedski skijaši-trkači
Kategorija:Švedski olimpijci u biatlonu
Kategorija:Biatlonci na Zimskim olimpijskim igrama 2010.
Čedomir Domuz

**Domuz Čedomir - Bato** (30. mart 1960. – 30. juli 1992) bio je pripadnik Armije Republike Bosne i Hercegovine i dobitnik vojnog priznanja Zlatni ljiljan, Orden zlatnog grba sa mačevima, Policijska medalja za hrabrost.

## Biografija 
Rođen je u mjestu Binježevo, 30. 3. 1960. kao prvi sin oca Stojka i majke Desanke. Otac mu je nastradao tokom izgradnje jednog od blokova Alipašinog polja u Sarajevu.

Domuz je na Brezovači oformio  diverzantsko-izviđačku jedinicu "Igmanska praga" s 15-20 pripadnika, a baza im je bila u planinarskom domu.

Poginuo je 30. 7. 1992. u akciji zauzimanja Trnova.

## Nagrade 
* Zlatni ljiljan
* Orden zlatnog grba sa mačevima
* Policijska medalja za hrabrost.

## Reference 
Kategorija:Dobitnici vojnog odlikovanja *Zlatni ljiljan*
Kategorija:Dobitnici Ordena zlatnog grba s mačevima
Kategorija:Dobitnici Policijske medalje za hrabrost
Kategorija:Rođeni 1960.
Kategorija:Biografije, Hadžići
Kategorija:Umrli 1992.
Prevari me srce moje / Igraj, igraj

**Prevari me srce moje / Igraj, igraj** četvrta je singl ploča bosanskohercegovačkog i jugoslavenskog pjevača Seida Memića Vajte nakon njegovog odlaska iz progresivne rok grupe Teška industrija. Objavljena je 1979. u izdanju sarajevske diskografske kuće Diskoton i Radiotelevizije Sarajevo. Muziku, tekstove i aranžmane za obje pjesme napisao je Ranko Boban, koji se potpisao pod pseudonimom Ivan Dropulić. Vajtino pjevanje pratio je Studijski orkestar. Na A-strani je "Prevari me srce moje",  a prvo javno izvođenje ovog antologijskog šlagera bilo je na festivalu Vaš šlager sezone te iste godine. 
Na B-strani je pop-rok pjesma "Igraj, igraj" s pjevljivim refrenom. Posebno se ističe električna gitara odsvirana u maniru Teške industrije i narodnjačkim solom između stihova. I ova pjesma prvi put je javno izvedena na gore navedenom festivalu.

Seid Memić Vajta se i na četvrtoj solističkoj singl ploči posebno istakao svojim prepoznatljivim dubokim pjevačkim glasom. Muzički i tekstualno, Vajta je i ovom singl pločom nastavio veliki i uspješan zaokret ka pop-muzici i šlageru.
Obje pjesme uvrštene su na antologijski album Seida Memića Vajte "Zlatna ribica" koji je objavljen iste godine.

## Muzički primjeri 
* "Prevari me srce moje"
* "Igraj, igraj"

## Reference 
Kategorija:Singlovi Seida Memića Vajte
Kategorija:Singlovi iz 1979.
Kategorija:Singlovi u izdanju Diskotona
Muhsin Hendricks

**Muhsin Hendriks** (juni 1967. – 15. februar 2025.) bio je južnoafrički imam, islamski učenjak i LGBT aktivista. Bio je uključen u razne skupine za zagovaranje prava LGBT muslimana i zalagao se za veće prihvatanje LGBT osoba unutar islama. Smatra se prvim otvoreno homoseksualnim imamom na svijetu, nakon što je 1996. godine javno priznao da je gej. Hendriks je u februaru 2025. godine u Bethelsdorp u Južnoj Africi postao žrtva zločina iz mržnje i preminuo je od posljedica ranjavanja vatrenim oružjem u pokušaju ubistva.

## Reference 
Kategorija:Rođeni 1967.
Kategorija:Umrli 2025.
Mami Shindō-Honma

** Mami Shindō-Honma**, () rođena 22. februara 1975. u Obanazawi u Japanu kao Mami Homma (), nekadašnja je japanska biatlonka. Kao i većina japanskih sportista pripadala je Oružanim snagama Japana u jedinici Tōki Sengi Kyōikutai (Tōsenkyō).

## Karijera 
### Olimpijske igre 
Mami Shindō-Honma je dva puta nastupila na Zimskim olimpijskim igrama: ZOI 1998. i ZOI 2002, ali nije osvojila ni jednu medalju. Najbolji rezultat u pojedinačnim disciplinama bilo je šesto mjesto na ZOI 1998. u utrci na 15&nbsp;km, kada je s četiri promašaja i zaostatkom od 5:07.3&nbsp;min bila sporija od bugarske biatlonke Ekaterine Dafovske. U štafetnim utrkama je dva puta bila 14-a: na ZOI 1998. u štafeta s Ryōko Takahashi, Hiromi Seino-Suga i Mie Takeda; te na ZOI 2002. u štafeta s Ryōko Takahashi, Tamami Tanaka i Hiromi Seino-Suga.

### Svjetska prvenstva 
Shindo-Honma je nastupila na pet Svjetskih prvenstava od SP 1996. do SP 2001, ali nije osvojila ni jednu medalju. Najbolji rezultat u pojedinačnoj konkurenciji joj je 22-o mjesto na SP 2001. kada je u utrci 15&nbsp;km s četiri promašaja i zaostatkom od 4:26.2&nbsp;min bila sporija od pobjednice švedske biatlonke Magdalene Forsberg. U ekipnim utrkama tri puta je bila deveta: na SP 1996. u štafeti s Hiromi Seino-Suga, Sakiko Takefushi i Yukari Abe; na SP 2000. u štafeti s Ryōko Takahashi, Hiromi Seino-Suga i Tamami Tanaka; te na SP 2001. u štafeti u istom sastavu.

### Svjetski kup 
Prvi nastup u takmičenjima Svjetskog kupa u biatlonu Shindo-Honma je imala u sezoni SK 1995/96. u švedskom Östersundu 7. decembra 1995, kada je u utrci na 15&nbsp;km osvojila 83-o mjesto, sa 12 promašaja i zaostatkom od 13:08.3nbsp;min iza pobjednice njemačke biatlonke Uschi Disl. Najbolji rezultati u pojedinačnoj konkurenciji joj je deseto mjesto u sezoni SK 1999/00, 5. marta 2000. u Val Cartieru u utrci na 7,5&nbsp;km, kada je s dva promašaja i zaostatkom od 1:28.5&nbsp;min bila iza pobjednice Liv Grete Skjelbreid, koja je utrku završila s jednim promašajem. U štafetnim utrkama je dva puta osvojila četvrto mjesto: u sezoni SK 1999/00. u Lahtiju 10. marta 2000. s Ryōko Takahashi, Hiromi Seino-Suga i Tamami Tanaka; te u sezoni SK 2000/01. u Antholzu 10. decembra 2000. u istom sastavu.

## Nagrade 
## Privatni život 
## Napomene 
## Reference 
## Vanjski linkovi 
* 
* 

Kategorija:Rođeni 1975.
Kategorija:Biografije, Obanazawa
Kategorija:Japanski biatlonci
Kategorija:Japanski olimpijci u biatlonu
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Makk

**Mak Mehić**, poznat kao **Makk**, bosanskohercegovački je reper, producent i hip-hop umjetnik.

Do sada je objavio nekolicinu albuma, singlova te snimio preko trideset videospotova.

## Biografija 
Rođen u Trebinju, djetinjstvo provodi u Mostaru, gdje završava osnovnu i srednju školu, nakon čega odlazi na studije u Beč. Dio djetinjstva proveo je i u Minhenu.

## Muzička karijera 
Svoju muzičku karijeru započeo je krajem 2000-ih godina osnivanjem kolektiva Revoloocija. Već 2009. godine objavljuje debitantski album *Teatar snova* u saradnji s EnDecka Beatzom, a godinu kasnije izlazi i drugi materijal pod nazivom *Muzika iz kutije*.

Paralelno s muzičkom karijerom, na radiju Studio 88 vodi emisiju *Čas Revoloocije*, posvećenu hip hop kulturi. Treći album, *Mak svijeta*, objavljuje 2012. godine, dok 2015. pokreće digitalni label *1kroz1*, pod čijim okriljem objavljuje i naredni album – *Mladi Tarantino* (2015.)  – kroz koje ostvaruje brojne saradnje i stiče prepoznatljivost na bosanskohercegovačkoj rap sceni. Upravo u tom periodu započinje saradnju s Albinom, koji je uz njega napravio prve ozbiljne muzičke korake. Zajedno su, tokom narednih nekoliko godina, objavili niz singlova i pratećih videospotova.

U intervjuu iz 2021. godine, Mak je najavio album pod nazivom *Svi bi u raj, niko neće da umre* (SBURNNDU), ističući da naslov odražava društvenu stvarnost u kojoj mnogi teže uspjehu, ali nisu spremni na neophodne žrtve.

Nakon albuma *SBURNNDU*, objavljuje niz singlova, među kojima se posebno ističe "Prezime" iz 2025. godine. Ova pjesma označila je njegovu ponovnu saradnju s Albinom. Na ljeto iste godine su skupa izbacili singlove "100 jutara", te "Hani".

## Politički aktivizam 
Osim muzike, Mak se angažovao i na političkom planu. Godine 2020. pridružio se Platformi za progres, gdje je preuzeo vođenje mostarske organizacije te stranke.

Na prvim lokalnim izborima u Mostaru nakon više od 12 godina bio je i kandidat te stranke.

## Diskografija 
### Singlovi 
* Bajram duet sa Jala Brat (2014)
* Imamo problem duet sa King Mire Beatz, Jala Brat etc. (2015)
* Tarantinov Film duet sa Jala Brat (2015)
* Ni strah ni stid duet sa Sajfer i Loš Sin (2016)
* Svjetla moga grada (2016)
* Mostarska Mati duet sa Mayer (2016)
* Adidaske duet sa Struka i Jasmina Šuta (2017)
* Suzanna duet sa Albino i Milja (2018)
* Ni Strah ni stid 2 (2018)
* Sirene duet sa Redneck (2018)
* 1kroz1 Cypher (2023)
* Prezime (2025)
* 100 Jutara duet sa Albino (2025)
* Hani duet sa Albino (2025)

### Albumi, Mixtape-ovi i EP-evi 
* Revoloocija Mixtape Vol. 1 (2008.) 
* Revoloocija Mixtape Vol. 2 (2009.) 
* Teatar snova (album, 2009.) sa En Decka Beatz
* Muzika iz kutije (album, 2010.) 
* T.I.T.O. (EP, 2010.) sa Enas 
* Mongoloidi, hemeroidi i asteroidi (EP, 2011.) sa 3man & AxA 
* Duhovi iz tramvaja (EP, 2012.) sa 3man & AxA
* Mak svijeta (album, 2012.) 
* Minuta šutnje (mixtape, 2014.) 
* Mladi Tarantino (album, 2015.) 
* SBURNNDU (album, 2021.)

## Reference 
Kategorija:Biografije, Trebinje
Kategorija:Bosanskohercegovački reperi
Kategorija:Bosanskohercegovački muzičari
Kategorija:Bosanskohercegovački producenti
Tamami Tanaka

** Tamami Tanaka**, () rođena 26. maja 1975. u Yamadi u Japanu, nekadašnja je japanska biatlonka. Kao i većina japanskih sportista pripadala je Oružanim snagama Japana u jedinici Tōki Sengi Kyōikutai (Tōsenkyō).

## Karijera 
### Olimpijske igre 
Tamami Tanaka je dva puta nastupila na Zimskim olimpijskim igrama: ZOI 2002. i ZOI 2006, ali nije osvojila ni jednu medalju. Najbolji rezultat u pojedinačnim disciplinama bilo je 23-o mjesto na ZOI 2002. u utrci potjere, kada je s jednim promašajem i zaostatkom od 3:00.0&nbsp;min bila sporija od ruske biatlonke Olge Medvedceve. U štafetnim utrkama joj je najbolji rezultat 14-o mjesto na ZOI 2002. u štafeti s Ryōko Takahashi, Hiromi Seino-Suga i Mami Shindō-Honma.

### Svjetska prvenstva 
Tanaka je nastupila na sedam Svjetskih prvenstava od SP 1999. do SP 2007, ali nije osvojila ni jednu medalju. Najbolji rezultat u pojedinačnoj konkurenciji joj je četvrto mjesto na SP 2000. kada je u utrci 15&nbsp;km s jednim promašajem i zaostatkom od 1:44.2&nbsp;min bila sporija od pobjednice francuske biatlonke Corinne Niogret. U ekipnim utrkama dva puta je bila deveta: na SP 2000. u štafeti s Ryōko Takahashi, Mami Shindō-Honma i Hiromi Suga; te na SP 2001. u štafeti u istom sastavu.

### Svjetski kup 
Prvi nastup u takmičenjima Svjetskog kupa u biatlonu Tanaka je imala u sezoni SK 1996/97.  u švedskom Östersundu 7. decembra 1996, kada je u utrci na 7,5&nbsp;km osvojila 83-o mjesto, s pet promašaja i zaostatkom od 4:04.4 min iza pobjednice ruske biatlonke Olge Melnik. Najbolji rezultati u pojedinačnoj konkurenciji joj je četvrto mjesto u sezoni SK 1999/00, 16. decembra 2000. u Antholzu u utrci na 7,5&nbsp;km, kada je bez promašaja i zaostatkom od 19.4&nbsp;s bila iza pobjednice Magdalene Forsberg, koja je utrku završila s jednim promašajem. U štafetnim utrkama je dva puta osvojila četvrto mjesto: u sezoni SK 1990/00. u Lahtiju 10. marta 2000. s Ryōko Takahashi, Mami Shindo i Hiromi Suga; te u sezoni SK 2000/01. u Antholzu 10. decembra 2000. u istom sastavu.

## Nagrade 
## Privatni život 
## Napomene 
## Reference 
## Vanjski linkovi 
* 
* 

Kategorija:Rođeni 1975.
Kategorija:Biografije, Yamada (Toyama)
Kategorija:Japanski biatlonci
Kategorija:Japanski olimpijci u biatlonu
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Laura Toivanen

**Laura Schneider** rođena 21. jula 1988. u Polvijärviju, kao Laura Maria Toivanen, je nekadašnja finska biatlonka.

## Karijera 
### Olimpijske igre 
Laura Toivanen je nastupila samo jednom na olimpijskim igarama i to na ZOI 2018. Najbolji plasman u pojedinačnoj konkurenciji bilo joj je 49-o mjesto na ZOI 2018. u utrci utrci na 15&nbsp;km, kada je s tri promašaja zaostala 5:35.4&nbsp;min iza pobjednice Šveđanke Hanne Öberg. U štafetnim utrkama najbolji joj je rezultat šesto mjesto u mješovitoj štafeti s Kaisaom Mäkäräinen, Terom Seppälä i Ollijem Hiidensalom, kada su sa zaostatkom od 1:03.9&nbsp;min bili iza pobjedničke francuske štafete u sastavu: Marie Dorin Habert, Anaïs Bescond, Simon Desthieux i Martin Fourcade.

### Svjetska prvenstva 
Nastupila je na četiri Svjetska prvenstva od SP 2011. do SP 2019, ali nije osvojila ni jednu medalju. Najbolji rezultat joj je 49-o mjesto na SP 2011. u utrci na 15&nbsp;km, kada je tri promašaja i 9:46.4&nbsp;min zaostatka bila iza pobjednice Helene Ekholm. U ekipnim utrkama najbolji joj je rezultat deseto mjesto na istom prvenstvu u štafeti s Mari Eder, Sariannom Repo i Kaisaom Mäkäräinen.

### Svjetski kup 
Prvi nastup u Svjetskom kupu imala je 11. decembra 2009. u sezoni 2008/09. u austrijskom Hochfilzenu u utrci na 7,5&nbsp;km kada je osvojila 114-o mjesto s pet promašaja i zaostatkom od  7:33.1&nbsp;min iza pobjednice, švedske biatlonke Anne Carin Zidek. Najbolji nastup u karijeri joj je 33-o mjesto u utrci sprinta na 7,5&nbsp;km u sezoni 2017/18. u italijanskom Antholzu 18. januara 2018, a u štafeti dva sedma mjesta: u sezoni 2016/17. u Antholzu s Sannom Markkanen Laari, Mari Eder i Kaisaom Mäkäräinen; te u sezoni 2017/18. u Oberhofu 7. januara 2018. s Venla Lehtonen, Mari Eder i Kaisaom Mäkäräinen.

### Finska prvenstva 
## Prestanak karijere 
## Privatni život 
Biatlonac Ahti Toivanen brat je Laure Toivanen.

## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1988.
Kategorija:Biografije, Polvijärvi
Kategorija:Finski biatlonci
Kategorija:Finski olimpijci u biatlonu
Kategorija:Biatlonci na Zimskim olimpijskim igrama 2018.
Suvi Minkkinen

**Suvi Minkkinen** rođena 8. decembra 1994. u Joutsaju je finska biatlonka.

## Karijera 
### Olimpijske igre 
Suvi Minkkinen je nastupila tri puta na olimpijskim igarama i to na: ZOI 2018, ZOI 2022. i ZOI 2026. Osvojila je jednu bronzanu medalju na ZOI 2026 u utrci potjere, kada je bez promašaja zaostala 34.3&nbsp;s iza pobjednice italijanske biatlonke Lise Vittozzi. Dobre plasmane u pojedinačnoj konkurenciji ostvarila je na ZOI 2026: u utrci na 7,5&nbsp;km osvojila je šesto mjesto, kada je bez promašaja zaostala 49.6&nbsp;min iza pobjednice norveške biatlonke Maren Kirkeeide; te 20-o mjesto u utrci utrci na 15&nbsp;km, kada je s dva promašaja zaostala 3:00.8&nbsp;min iza pobjednice francuske biatlonke Julia Simon. Dobar plasman u pojedinačnoj konkurenciji bilo joj je 43-o mjesto na ZOI 2022. u utrci utrci potjere, kada je s bez promašaja zaostala 5:51.1&nbsp;min iza pobjednice norveške biatlonke Marte Olsbu Røiseland. U štafetnim utrkama je osvojila 11-o mjesto na istim igrama u mješovitoj štafeti s Mari Eder, Terom Seppälä i Ollijem Hiidensalom, kada su sa zaostatkom od 1:03.9&nbsp;min bili iza pobjedničke norveške štafete u sastavu: Marte Olsbu Røiseland, Tiril Eckhoff, Tarjei Bø i Johannes Thingnes Bø. Najbolji rezultat u štafetnim utrkama je šesto mjesto na ZOI 2026. u mješovitoj štafeti s Ollijem Hiidensalom, Terom Seppäläom i Inkom Hämäläinenom, kada su sa zaostatkom od 1:57&nbsp;min bili sporiji od pobjedničke francuske štafete u sastavu: Éric Perrot, Quentin Fillon Maillet, Lou Jeanmonnot i Julia Simon.

### Svjetska prvenstva 
Nastupila je na šest Svjetskih prvenstava od SP 2019. do SP 2025. i osvojila je jednu bronzanu medalju na SP 2025. u utrci na 7,5&nbsp;km, kada je bez promašaja i 10.0&nbsp;s zaostatka bila iza pobjednice Justine Braisaz-Bouchet. U ekipnim utrkama najbolji joj je rezultat deveto mjesto na istom prvenstvu u mješovitoj štafeti s Sonjom Leinamo, Terom Seppälä i Ollijem Hiidensalom.

### Svjetski kup 
Prvi nastup u Svjetskom kupu imala je 29. novembra 2017. u sezoni 2017/18. u švedskom Östersundu u utrci na 15&nbsp;km kada je osvojila 78-o mjesto s dva promašaja i zaostatkom od 6:47.3&nbsp;min iza pobjednice, bjeloruske biatlonke Nadzeja Skardzina. Najbolji nastup u karijeri joj je treće mjesto u utrci sprinta na 7,5&nbsp;km u sezoni 2024/25. u finskom Kontiolahtiju 7. decembra 2024, a u štafeti pobjeda u istoj sezoni u pojedinačnoj štafeti u Oberhofu 12. januara 2025. s Terom Seppälä.

### Finska prvenstva 
## Prestanak karijere 
## Privatni život 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1994.
Kategorija:Biografije, Joutsa
Kategorija:Finski biatlonci
Kategorija:Finski olimpijci u biatlonu
Kategorija:Biatlonci na Zimskim olimpijskim igrama 2018.
Kategorija:Biatlonci na Zimskim olimpijskim igrama 2022.
Kategorija:Biatlonci na Zimskim olimpijskim igrama 2026.
Kategorija:Osvajači medalja na Zimskim olimpijskim igrama 2026.
Kategorija:Osvajači medalja na Svjetskim prvenstvima u biatlonu
Kategorija:Osvajači bronzane medalje na Olimpijskim igrama (Finska)
Kategorija:Živi ljudi
Kategorija:Aktivni biatlonci
Christa Perathoner

**Christa Perathoner**, rođena 7. juna 1987. u Bressanoneu, je nekadašnja italijanska biatlonka.

## Karijera 
### Olimpijske igre 
Christa Perathoner je samo jednom nastupila na Zimskim olimpijskim igrama: na ZOI 2010. Jedini rezultat joj je u pojedinačnim disciplinama 78-o mjesto na u utrci na 15&nbsp;km, kada je sa zaostatkom od 9:30.5&nbsp;min i pet promašaja bila sporija od norveške biatlonke Tore Berger. U štafetnim takmičenjima nije nastupila.

### Svjetska prvenstva 
Christa Perathoner je nastupila samo jednom na Svjetskim prvenstvima i to na SP 2009. Najbolji plasman u pojedinačnim utrkama bilo joj je 45-o mjesto na SP 2009. u južnokorejskom Pyeongchangu u utrci na 7,5&nbsp;km, kada je s dva promašaja i zaostatkom od 2:52.0&nbsp;min bila sporija od pobjednice Kati Wilhelm, koja je završila utrku bez promašaja. U ekipnim disciplinama nije nastupala.

### Svjetski kup 
Prvi nastup Perathoner u Svjetskom kupu bio je u sezoni 2007/08. Na prvom nastupu u u austrijskom Hochfilzenu 20. decembra 2008. u utrci na 7,5&nbsp;km osvojila je 89-o mjesto s tri promašaja i zaostatkom od 4:19.4&nbsp;min u odnosu na pobjednicu Svjetlanu Slepcovu. Najbolji rezultati joj je 32-o mjesto 22. januara 2009. u utrci na 7,5&nbsp;km u sezoni 2008/09. bez promašaja i sa zaostatkom od 1:20.2&nbsp;s iza pobjednice Tore Berger. U ekipnim utrkama najbolji rezultat joj je deveto mjesto u sezoni 2007/08/. 21. decembra 2008. s Michelom Ponzom, Katjom Haller i Robertom Fiandino.

## Prestanak karijere 
Aktivnim bavljem biatlonom prestala se baviti 2010. godine

## Nagrade 
## Privatni život 
## Napomene 
## Vanjski linkovi 
* 
* 

## Reference 
Kategorija:Rođeni 1987.
Kategorija:Biografije, Bressanone
Kategorija:Italijanski biatlonci
Kategorija:Biatlonci na Zimskim olimpijskim igrama 2010.
Kategorija:Italijanski olimpijci u biatlonu
Judy Holliday

**Judy Holliday** (rođena Judith Tuvim, 21. juna 1921. – 7. juna 1965.) bila je američka glumica, komičarka i pjevačica.

Karijeru je započela u noćnom klubu prije nego što je radila u broadwayskim predstavama i mjuziklima. Njen uspjeh u ulozi Billie Dawn u scenskoj produkciji *Jučer rođena* iz 1946. doveo je do toga da je dobila ulogu u filmskoj verziji iz 1950. za koju je osvojila Oscara za najbolju glumicu i Zlatni globus za najbolju glumicu – komedija ili mjuzikl. Bila je poznata po svom nastupu na Broadwayu u mjuziklu *Bells Are Ringing*, osvojivši Nagradu "Tony" za najbolju glavnu glumicu u mjuziklu i ponovila svoju ulogu u filmskoj adaptaciji iz 1960.

Godine 1952. pozvana je da svjedoči pred Senatskim podkomitetom za unutrašnju sigurnost kako bi odgovorila na tvrdnje da je povezana s komunizmom.

Umrla je 7. juna 1965. u bolnici Mount Sinai na Manhattanu od metastatskog raka dojke. Sahranjena je na groblju Westchester Hills u Hastings-on-Hudsonu, New York.

## Filmografija
## Reference 
## Vanjski linkovi 
* 

Kategorija:Rođeni 1921.
Kategorija:Umrli 1965.
Kategorija:Biografije, Queens
Kategorija:Američke glumice
Kategorija:Američki komičari
Kategorija:Američke pjevačice
Susan Hayward

**Susan Hayward** (rođena **Edythe Marrenner**; 30. juni 1917 – 14. mart 1975) bila je američka glumica najpoznatija po svojim filmskim portretima žena zasnovanim na istinitim pričama.

Nakon što je radila kao model za modelsku agenciju *Walter Thornton*, 1937. je otputovala u Hollywood na audiciju za ulogu Scarlett O'Hara. Osigurala je filmski ugovor i odigrala nekoliko manjih sporednih uloga u narednih nekoliko godina.

Do kasnih 1940-ih, kvalitet njenih filmskih uloga se poboljšao, a ona je postigla priznanje za svoje dramske sposobnosti s prvom od pet nominacija za Oscara za najbolju glumicu za svoju ulogu alkoholičarke u Smash-Up, Priča o jednoj ženi (1947). Njen uspjeh se nastavio i tokom 1950-ih kada je dobila nominacije za Moje glupo srce (1949), Sa pjesmom u mom srcu (1952) i Plakat ću sutra (1955), osvojivši Oscara za svoj portret osuđenice na smrt Barbare Graham u filmu Želim živjeti! (1958). Za svoju ulogu u filmu I'll Cry Tomorrow osvojila je nagradu Filmskog festivala u Cannesu za najbolju glumicu.

Nakon njenog drugog braka i kasnijeg preseljenja u Georgiju, njena pojavljivanja u filmovima postala su rijetka; iako je nastavila glumiti na filmu i televiziji do 1972. Umrla je 1975. od raka mozga.

## Filmografija
## Reference 
## Vanjski linkovi 
* 

Kategorija:Rođeni 1917.
Kategorija:Umrli 1975.
Kategorija:Biografije, Beverly Hills
Kategorija:Američke glumice
Kategorija:Amerikanci porijeklom iz Švedske
Kecia Lewis

**Kecia Lewis**, također poznata i kao **Kecia Lewis-Evans** je američka pjevačica i glumica, poznata prvenstveno po svom radu u pozorištu. Debitovala je na Broadwayu kao zamjena u mjuziklu Big River (1985). Ponovo se vratila na Broadway u mjuziklima Jednom na ovom ostrvu (1990), Skok vere (2012) i Paklena kuhinja (2024), od kojih joj je kasniji donio nagradu Tony za najbolju glumicu u mjuziklu.

## Filmografija 
### Film 
### Televizija 
## Reference 
## Vanjski linkovi 
* 

Kategorija:Rođeni 1965.
Kategorija:Živi ljudi
Kategorija:Biografije, New York
Kategorija:Američke glumice
Shirley Booth

**Shirley Booth** (rođena Marjory Ford; 30. august 1898 – 16. oktobar 1992) bila je američka glumica. Jedna je od 24 izvođača koji su osvojili trostruku glumačku krunu, dobila je Oscara, dvije Primetime Nagrade "Emmy" i tri Nagrade "Tony".

Pre svega pozorišna glumica, But je započela svoju karijeru na Broadwayu 1915. Njen najznačajniji uspjeh je bila uloga Lole Dilejni, u drami *Come Back, Little Sheba*, za koju je 1950. dobila drugu nagradu Toni (osvojila je tri). Na filmu je debitovala, ponovivši svoju ulogu u filmskoj verziji iz 1952, za koju je za svoju ulogu osvojila Oscara za najbolju glumicu i Zlatni globus za najbolju glumicu. Uprkos uspješnom ulasku u filmsku industriju, više je voljela da glumi na sceni, a snimila je još samo četiri filma.

Od 1961. do 1966. igrala je glavnu ulogu u sitcomu Hazel, za koju je osvojila dvije Primetime Emmy nagrade. Bila je hvaljena za svoj nastup u televizijskoj produkciji *The Glass Menagerie* iz 1966. Njena posljednja uloga bila je davanje glasa gospođi Mraz u animiranom božićnom televizijskom specijalu The Year Without a Santa Claus iz 1974.

## Filmografija
### Film
### Televizija
## Reference 
## Vanjski linkovi 
* 

Kategorija:Rođeni 1898.
Kategorija:Umrli 1992.
Kategorija:Biografije, Brooklyn
Kategorija:Američke glumice
Nicole Gontier

**Nicole Gontier**, rođena 17. novembra 1991. u Aosti, je nekadašnja italijanska biatlonka.

## Karijera 
### Olimpijske igre 
Nicole Gontier je dva puta nastupila na Zimskim olimpijskim igrama: na ZOI 2014. i ZOI 2018. Najbolji rezultat u pojedinačnim disciplinama joj je 38-o mjesto na ZOI 2018. u utrci na 15&nbsp;km, kada je sa zaostatkom od 4:25.3&nbsp;min i četiri promašaja bila sporija od švedske biatlonke Hanne Öberg. U štafetnim takmičenjima na ZOI 2014. u štafeti s Dorothom Wierer, Michelom Ponzom i Karin Oberhofer ostvarila je svoj najbolji rezultat osvajanjem petog mjesta sa zaostatkom od 1:40.8&nbsp;min iza pobjedničke ukrajinske štafete u sastavu: Vita Semerenko, Julija Džima, Valentina Semerenko i Olena Pidrušna.

### Svjetska prvenstva 
Nicole Gontier je nastupila na četiri Svjetska prvenstva od SP 2012. do SP 2019. Najbolji plasman u pojedinačnim utrkama bilo joj je 35-o mjesto na SP 2015. u finskom Kontiolahtiju u utrci na 15&nbsp;km, kada je s četiri promašaja i zaostatkom od 4:41.7&nbsp;min bila sporija od pobjednice Jekaterine Jurlove, koja je završila utrku bez promašaja. U ekipnim disciplinama najbolji joj je plasman bilo osvajanje dvije bronzane medalje: na SP 2013. u štafetnoj utrci s Dorotheom Wierer, Michelom Ponzom i Karin Oberhofer sa 11.6&nbsp;s zaostatka iza pobjedničke norveške štafete u sastavu: Hilde Fenne, Ann Kristin Flatland, Synnøve Solemdal i Tora Berger i 4.6&nbsp;s iza drugoplasirane ukrajinske štafete; te na SP 2015. u štafetnoj utrci s Lisom Vittozzi, Karin Oberhofer i Dorothejom Wierer sa 1:06.1&nbsp;min zaostatka iza pobjedničke njemačke štafete u sastavu: Franziska Hildebrand, Franziska Preuß, Vanessa Hinz i Laura Dahlmeier.

### Svjetski kup 
Prvi nastup Gontier u Svjetskom kupu bio je u sezoni 2011/12. Na prvom nastupu u u švedskom Östersundu 26. novembra 2011. u utrci na 7,5&nbsp;km osvojila je 44-o mjesto s četiri promašaja i zaostatkom od 2:51.0&nbsp;min u odnosu na pobjednicu Marie Laure Brunet. Najbolji rezultati joj je treće mjesto 9. januara 2015. u utrci na 7,5&nbsp;km u sezoni 2014/15. bez promašaja i sa zaostatkom od 19.1&nbsp;s iza pobjednice Veronike Vítkove. 
U ekipnim utrkama najbolji rezultati su joj dva druga mjesta: u sezoni 2014/15. 15. februara 2015. s Dorothejom Wierer, Federicom Sanfilippo i Karin Oberhofer; te u sezoni 2017/18. 13. januara u Ruhpoldingu s Lisom Vittozzi, Dorothejom Wierer, i Federicom Sanfilippo.

## Prestanak karijere 
Aktivnim bavljem biatlonom prestala se baviti 2021. godine

## Nagrade 
## Privatni život 
## Napomene 
## Vanjski linkovi 
* 
* 

## Reference 
Kategorija:Rođeni 1991.
Kategorija:Biografije, Aosta
Kategorija:Italijanski biatlonci
Kategorija:Biatlonci na Zimskim olimpijskim igrama 2014.
Kategorija:Biatlonci na Zimskim olimpijskim igrama 2018.
Kategorija:Italijanski olimpijci u biatlonu
Kategorija:Osvajači medalja na Svjetskim prvenstvima u biatlonu
Sehur

**Sehur**, ( 'zora', 'obrok prije zore'), jeste obrok prije posta, prije zore za vrijeme ili izvan islamskog mjeseca Ramazana. Obrok se jede prije sabah-namaza. Sehur odgovara iftaru, večernjem obroku tokom Ramazana, koji zamjenjuje tradicionalna tri obroka dnevno (doručak, ručak i večera), Sa ovim obrokom se dočekuje zora, te prema hadisu treba odlagati sehur do nastupanja zore, nakon čega se klanja sabah.

## Telal 
Telal ili musaharati je osoba koja je budila vjernike na sehur za vrijeme Ramazana. Prema historijskim knjigama, Bilal ibn Rebbah je bio prvi musaharat u islamskoj historiji, jer je običavao lutati ulicama i putevima tokom cijele noći kako bi budio ljude.

Zanimanje je opisao jedan musaharati iz Damaska: "Moja dužnost tokom svetog mjeseca Ramazana je da probudim ljude u starom gradu Damasku na molitvu i sehur." Prema sidonskom musaharatiju, atributi koje svaki musaharat treba posjedovati su fizička spremnost i dobro zdravlje, "jer je potreban i dobar glas za svaki dan, pluća, kao i sposobnost čitanja pjesama, musaharati bi trebao moliti Boga cijelu noć da probudi spavače."

Tradicija se praktikuje u Egiptu, Siriji, Sudanu, Saudijskoj Arabiji, Jordanu, Indiji, Pakistanu, Bangladešu i Palestini, u ranijem periodu bilo je prisutno i u Bosni i Hercegovini. Međutim, došlo je do postepenog nestanka musaharatija zbog nekoliko faktora, uključujući: muslimane koji ostaju budni kasnije; korištenje tehnologije kao što su alarmi za buđenje za sehur; i sve glasnije i veće domove i gradove zbog kojih je glas telala teže za čuti. Međutim, stara Dakaiya tradicija pjevanja kasida još uvijek se može naći na ulicama Stare Dhake u Bangladešu.

U Indoneziji, kentongan se koristi za buđenje domaćinstava kako bi postači pravovremeno ustali na sehur.

## Također pogledajte 
* Ramazanski bajram
* Iftar

## Reference 
## Vanjski linkovi 
Kategorija:Islam
Kategorija:Ramazan
Kategorija:Ramazanski post
Josip Chládek Bohinjski

**Josip Chládek Bohinjski** bio je slovenski kompozitor i dirigent rođen 4. februara 1879. u Jesenicama, Brežice.

## Biografija 
Godine 1925. postao je dirigent hora i orkestra, a godinu dana kasnije direktor muzičke škole. Chládek je značajno doprinio razvoju horskog pjevanja i ugostio u gradu prve veće vokalne i instrumentalne koncerte. 1926 Chládek dirigira Haydnovim oratorijumom *Godišnja doba*, a godinu dana kasnije, na godišnjicu smrti Ludwiga van Beethovena, njegovu *IX simfoniju.* Chládek je organizirao i međunarodne turneje hora i orkestra. Posebno je zapaženo gostovanje u Švicarskoj 1928.

Muziku je učio u Ljubljani i kod [Franza Lehara u [Beču. Pune tri decenije proveo je u Sarajevu kao vojni kapelnik i dirigent hrvatskog pjevačkog društva *„Trebević“*. Vodstvo u ovom pjevačkom društvu je preuzeo od B. Kačerovskog, kada ovaj za vrijeme Prvog svjetskog rata odlazi u Zagreb. U isto vrijeme je bio i "gimnazijski profesor pjevanja“, a od mobilisanih muzičara za vrijeme Prvog svjetskog rata formirao u Sarajevu kvalitetan simfonijski orkestar. Njime je izveo simfonijska djela evropskih majstora od romantizma do moderne, kao i opsežna vokalno-instrumentalna djela u saradnji sa tamošnjim Muškim pjevačkim društvom. U ovom orkestru svirali su i članovi tadašnjeg Tršćanskog kvarteta. Svojim radom na orkestralnom polju uticao je na osnivanje Sarajevske filharmonije (1923). Direktni rodonačelnik ovog prvog bosanskohercegovačkog profesionalnog ansambla bio je *Kvartet Filharmonije.* Nakon jednogodišnje pauze, 1922. Chládek ponovo preuzima vodstvo „Trebevića“ kada stalni dirigent Karel Moor daje otkaz. Za vrijeme Chládeka „Trebević“ doživljava prvi vrhunac. Chládek vodi ovo društvo do 1925, a od 1925-1933. u Mariboru je vodio hor i orkestar *Glasbene Matice* i neko vrijeme bio direktor muzičke škole. Sa horom Glasbene Matice nastupao je i u inostranstvu. Komponovao je pretežno kamerna djela s izrazito romantičarski osjećajnom melodikom. Chládek je preminuo u Mariboru 7. februara 1940.

## Djela 
Instrumentalna: 3 gudačka kvarteta, kompozicije za violinu i klavir i za violončelo i klavir; Vokalna: Sokolska kantata za muški hor, 1924; Vokalno-instrumentalna: Svečana melodrama za hor i orkestar 1922.

## Reference 
Kategorija:Slovenski kompozitori
Kategorija:Slovenski dirigenti
Kategorija:Bosanskohercegovački dirigenti
Kategorija:Rođeni 1879.
Kategorija:Umrli 1940.
Kategorija:Biografije, Brežice
Kim Ja-youn

**Kim Ja-youn**, rođena 28. aprila 1978, je nekadašnja južnokorejska olimpijska biatlonka.

## Karijera 
### Olimpijske igre 
Kim Ja-youn je samo jednom nastupila na Zimskim olimpijskim igrama i to na ZOI 2002. Najbolji rezultat joj je u pojedinačnim disciplinama 66-o mjesto u utrci na 15&nbsp;km, kada je sa zaostatkom od 13:44.7&nbsp;min i sedam promašaja bila sporija od njemačke biatlonke Andreje Henkel. U štafetnim takmičenjima nije nastupila.

### Svjetska prvenstva 
Kim Ja-youn je nastupila samo dva puta na Svjetskim prvenstvima i to na SP 2001. i SP 2003. Najbolji plasman u pojedinačnim utrkama bilo joj je 65-o mjesto na SP 2003. u ruskom Hanti-Mansijsku u utrci na 15&nbsp;km, kada je s tri promašaja i zaostatkom od 10:37.9&nbsp;min bila sporija od pobjednice Kateřine Holubcove, koja je završila utrku bez promašaja. U ekipnim disciplinama nije nastupala.

### Azijske igre 
### Svjetski kup 
Prvi nastup Perathoner u Svjetskom kupu bio je u sezoni 1999/00. Na prvom nastupu u u austrijskom Hochfilzenu 3. decembra 1999. u utrci na 15&nbsp;km osvojila je 88-o mjesto s osa, promašaja i zaostatkom od 15:02.7&nbsp;min u odnosu na pobjednicu Galinu Kukljevu. Najbolji rezultati joj je 71-o mjesto 6. decembra 2001. u utrci na 7,5&nbsp;km u sezoni 2001/02. s četiri promašaja i sa zaostatkom od 6:12.6&nbsp;s iza pobjednice Magdalene Forsberg. U ekipnim utrkama nije nastupala.

## Prestanak karijere 
Iz aktivnog bavljenja biatlonom povukla se 2003. godine.

## Napomene 
## Reference 
## Vanjski linkovi 
* 
* 

Kategorija:Rođeni 1978.
Kategorija:Biografije, Jeollabuk-do
Kategorija:Južnokorejski biatlonci
Kategorija:Biatlonci na Zimskim olimpijskim igrama 2002.
Kategorija:Južnokorejski olimpijci u biatlonu
Kategorija:Biatlonci na Azijskim igrama 2003.